CELEX: C2005/115/67
Language: da
Date: 2005-05-14 00:00:00
Title: Sag T-127/05: Sag anlagt den 24. marts 2005 af Lootus Teine Osaühing mod Rådet for Den Europæiske Union

14.5.2005   
            
            
               DA
            
            
               Den Europæiske Unions Tidende
            
            
               C 115/38
            
         Sag anlagt den 24. marts 2005 af Lootus Teine Osaühing mod Rådet for Den Europæiske Union
   (Sag T-127/05)
   (2005/C 115/67)
   Processprog: engelsk
   Ved De Europæiske Fællesskabers Ret i Første Instans er der den 24. marts 2005 anlagt sag mod Rådet for Den Europæiske Union af Lootus Teine Osaühing, Tartu (Estland), ved lawyers T. Sild og K. Martin.
   Sagsøgeren har nedlagt følgende påstande:
   
               —
            
            
               annullation af bilaget til Rådets forordning (EF) nr. 2269/2004 af 20. december 2004 om ændring af forordning (EF) nr. 2340/2002 og (EF) nr. 2347/2002 for så vidt angår fiskerimuligheder for dybhavsarter for de nye medlemsstater, der tiltrådte i 2004 (1), hvad angår fiskerimuligheder tildelt Estland,
            
         
               —
            
            
               annullation af del 2 af bilaget til Rådets forordning (EF) nr. 2270/2004 (2) af 22. december 2004 om fastsættelse af fiskerimulighederne for EF-fiskerfartøjer for visse dybhavsbestande for 2005 og 2006, hvad angår fiskerimuligheder tildelt Estland,
            
         
               —
            
            
               sagsøgte tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren er et estisk fiskeriselskab, der driver dybhavsfiskeri i området henhørende under konventionen vedrørende det nordøstlige Atlanterhav. Estland var kontraherende part i denne konvention forud for sin tiltrædelse af Den Europæiske Union. Artikel 6, stk. 9, i akten vedrørende Estlands og andre nye medlemsstaters tiltrædelse af Den Europæiske Union (3) bestemmer, at fra tiltrædelsesdatoen forvaltes fiskeriaftaler, som de nye medlemsstater har indgået, af Fællesskabet, og at de rettigheder og forpligtelser, der for de nye medlemsstater følger af disse aftaler, ikke berøres i den periode, hvor bestemmelserne i disse aftaler opretholdes midlertidigt. Det er i denne forbindelse, at den anfægtede foranstaltning, hvorved Estland blev tildelt fiskerimuligheder, målt i tons af tilladte fangster af visse bestande for 2004, 2005 og 2006, blev udstedt.
   Ifølge sagsøgeren udgør de tildelte kvoter kun en del af, hvad Estland lovligt fangede før tiltrædelsen. Sagsøgeren har på dette grundlag gjort gældende, at den anfægtede foranstaltning er i strid med tiltrædelsesaktens artikel 6, stk. 9, og proportionalitetsprincippet, og derfor skal annulleres.
   
      (1)  EUT L 396 af 31.12.2004, s. 1.
   
      (2)  EUT L 396 af 31.12.2004, s. 4.
   
      (3)  EUT L 236 af 23.9.2003.